ΓΡΑΠΤΗ ΕΡΩΤΗΣΗ E-1634/01

υποβολή: Rosa Migulez Ramos (PSE) προς την Επιτροπή

(12 Ιουνίου 2001)

Θέμα: Εκτέλεση των κοινοτικών πρωτοβουλιών κατά την περίοδο 1994-1999

Οι κοινοτικές πρωτοβουλίες, οι οποίες θεσπίσθηκαν το 1989, επιτρέπουν έναν πιό πρωταγωνιστικό ρόλο για την Επιτροπή, πουποτίθεται πως διαθέτει μια περισσότερο σφαιρική εικόνα των πραγμάτων από ό,τι τα κράτη μέλη (···). Η Επιτροπή έχει, στο πλαίσιο των κοινοτικών πρωτοβουλιών, έναν σημαντικότερο ρόλο στην επίλυση των ιδιαίτερων προβλημάτων που αφορούν ολόκληρη την επικράτεια της Ένωσης.

Κατά την περίοδο προγραμματισμού 1994-1999 εγκρίθηκαν 13 πρωτοβουλίες, που εφοδιάσθηκαν με προϋπολογισμό 13 δισεκ. 450 εκατ. ευρώ. Οι πρωτοβουλίες αυτές χαρακτηρίζονται από μια προστιθέμενη αξία σε σχέση με τα λοιπά μέτρα που χρηματοδοτούνται από διαρθρωτικούς πόρους, επειδή στηρίζουν τη διεθνική, διασυνοριακή και διαπεριφερειακή συνεργασία, τη συμμετοχή των τοπικών οικονομικών και κοινωνικών παραγόντων και την πραγματική συνεργασία μεταξύ όλων των ενδιαφερομένων μερών.

Όλα αυτά θα έπρεπε να είχαν ως αποτέλεσμα την άοκνη προσπάθεια τόσο της Επιτροπής όσο και των κρατών μελών για την εκτέλεση του συνόλου των πόρων που είχαν χορηγηθεί στην κάθε μία από τις δεκατρείς πρωτοβουλίες της περιόδου 1994-1999.

Θα μπορούσε η Επιτροπή να αναφέρει ποιό μέρος των πόρων που διατέθηκε στο σύνολο των πρωτοβουλιών αυτών εκτελέσθηκε πράγματι μεταξύ του 1994 και του 1999·

Ποιό ποσόν εκτελέσθηκε πραγματικά σε κάθε μία από τις πρωτοβουλίες (Interreg II, Leader II, Regis II, NOW, Horizon, Youthstart, Integra, Adapt, Rechar II, Resider II, Konver, Retex, SME, Urban και Pesca);

Πώς αξιολογεί η Επιτροπή αυτό το ποσοστό εκτέλεσης· Γιατί δεν χρησιμοποιήθηκαν ταπόλοιπα ποσά που είχαν διατεθεί για κάθε πρωτοβουλία·

Πιό συγκεκριμένα, ποιό ήταν το συνολικό ποσόν που εκτελέσθηκε στην Ισπανία, από τους πόρους των πρωτοβουλιών αυτών· Ποιό ποσόν κάθε πρωτοβουλίας εκτελέσθηκε στην Ισπανία και σε ποιό ποσοστό της αρχικής χρηματοδότησης αντιστοιχεί αυτό, για τη συγκεκριμένη περίοδο προγραμματισμού· Πώς αξιολογεί η Επιτροπή το ποσοστό αυτό της εκτέλεσης· Γιατί έμεινε ανεκτέλεστο τοπόλοιπο ποσόν που είχε διατεθεί για κάθε πρωτοβουλία·

Συμπληρωματική απάντησητου κ. Barnier εξ ονόματος της Επιτροπής

(17 Σεπτεμβρίου 2001)

Στο τέλος τους έτους 2000, οι συνολικές πιστώσεις που αναλήφθηκαν και καταβλήθηκαν για τις κοινοτικές πρωτοβουλίες (ΚΠ) της περιόδου προγραμματισμού 1994-1999 εμφαίνονται στον κατωτέρω πίνακα:

>ΚΤΜ ΟΠΝΒΧΒ>

Το ποσό των 13,45 δισεκατ. ευρώ που αναφέρεται από το Αξιότιμο Μέλος του Κοινοβουλίου στην ερώτησή του, αντιστοιχεί προς τις συνολικά διατεθείσες πιστώσεις, όπως εκφράζονται σε τιμές 1994, για τις ΚΠ της περιόδου 1994-1999 πριν την προσχώρηση της Αυστρίας, της Σουηδίας και της Φινλανδίας. Το ποσό που πράγματι αναλήφθηκεπερβαίνει το προαναφερόμενο ποσό μετά από: την εφαρμογή του δείκτη αναπροσαρμογής για την περίοδο προγραμματισμού 1994-1999· τον συνυπολογισμό του πακέτου πιστώσεων που διατέθηκαν για τα τρία προαναφερόμενα κράτη μέλη τα οποία προσχώρησαν στην Κοινότητα το 1995· την πρόσθετη χρηματοδότηση που χορηγήθηκε στην πρωτοβουλία Peace και τη συνολική επίπτωση της αναθεώρησης των κονδυλίων πιστώσεων του 1998.

Σε σχέση με τις τελικές αναλήψειςποχρεώσεων που καθορίστηκαν για το σύνολο των ΚΠ, η τελική εκτέλεση των πιστώσεων ανήλθε στο 100 %. Συνεπώς, τα προβλεφθέντα κοινοτικά κεφάλαια διατέθηκαν εξ ολοκλήρου για τις παρεμβάσεις αυτές. Όμως, η πραγματική εκτέλεση των προγραμμάτων θα είναι γνωστή μόνο μετά το κλείσιμό τους, δηλαδή από τον Ιούνιο 2002 και έπειτα, σύμφωνα με τους όρους εκτέλεσης των προγραμμάτων.

Ο συντελεστής εκτέλεσης για την Ισπανία μέχρι το τέλος του 2000 εμφαίνεται στον παρακάτω πίνακα. Τα αριθμητικά στοιχεία τα σχετικά με την κοινοτική πρωτοβουλία που αφορούν τις παραμεθόριες ζώνες (Interreg) δεν περιλαμβάνονται στον πίνακα επειδή η ανά κράτος μέλος αναφορά των στοιχείων δεν είναι πάντοτε διαθέσιμη για τα προγράμματα αυτά. Ο συντελεστής εκτέλεσης και η αξιολόγηση της Επιτροπής είναι οι ίδιοι για την Ισπανία όπως και για το σύνολο των κρατών μελών.

>ΚΤΜ ΟΠΝΒΧΒ>